39. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. 51/1675 της 15 Ιουλ./23 Οκτ. 1986 (ΦΕΚ Β΄ 710) Αναγνώριση και εξαγορά στο ΤΑΠ-ΟΤΕ, για τον ΕΛΕΑ του προσωπικού των ΕΛΤΑ, του χρόνου για τον οποίο επιστράφηκαν εισφορές. α)Ασφαλισμένοι του Ε.Λ.Ε.Α. του ΤΑΠ-ΟΤΕ, μπορούν με αίτησή τους να αναγνωρίσουν το χρόνο για τον οποίο τους επιστράφηκαν οι ασφαλιστικές εισφορές, από το Λογαριασμό αυτό ή το ΤΑΥ Α ΥΣ, σύμφωνα με τις διατάξεις του άρθρ. 13 του Νόμ. 1405/83. β)Το ύψος της εισφοράς για την παραπάνω αναγνώριση, καθορίζεται για κάθε αναγνωριζόμενο μήνα, σε ποσοστό 5% στο σύνολο των αποδοχών του βαθμού που είχαν κατά την ανάληψη του ατομικού λογαριασμού, όπως οι αποδοχές αυτές έχουν διαμορφωθεί κατά το χρόνο υποβολής της αίτησης, στους εν ενεργεία ασφαλισμένους του λογαριασμού υπαλλήλους. γ)Η εξόφληση της οφειλής που θα προκύψει από τη παραπάνω αναγνώριση, γίνεται είτε εφάπαξ, είτε σε δόσεις, ο αριθμός των οποίων δεν μπορεί να είναι ανώτερος από τον αριθμό των μηνών που εξαγοράζονται. δ)Σε περίπτωση επέλευσης του ασφαλιστικού κινδύνου, το υπόλοιπο της οφειλής καταβάλλεται εφάπαξ, πριν από τη συνταξιοδότηση. ε)Ο παραπάνω αναγνωριζόμενος χρόνος, δεν υπολογίζεται για τη θεμελίωση του δικαιώματος της σύνταξης, ή για τον καθορισμό του ποσού αυτής και δεν μπορεί να προσμετρηθεί από άλλο Ταμείο Επικουρικής Ασφάλισης, σύμφωνα με τις διατάξεις του Ν.Δ. 4202/61, όπως αυτός τροποποιήθηκε μεταγενέστερα, αν δεν εξοφληθεί ολόκληρο το ποσό της εξαγοράς για την αναγνώριση αυτή. στ)Δικαίωμα για την παραπάνω αναγνώριση έχουν και τα μέλη της οικογενείας θανόντος ασφαλισμένου. ζ)Διαπίστωση του χρόνου ασφάλισης για τον οποίο επεστράφηκαν οι ασφαλιστικές εισφορές καθώς και η ανάληψη των εισφορών γίνεται από τα στοιχεία που τηρούνται στο Ταμείο. 